钦定古今图书集成/明伦汇编/氏族典/第244卷 > 张运
## 钦定古今图书集成/明伦汇编/氏族典/第244卷 > 张运

按《宋史张运传》，“运字南仲，信之贵溪人，唐宰相文瓘
之后。父贯，右通直郎。运登宣和三年进士，赐同上舍
出身，调桂阳监监山县丞。绍兴五年，通判鼎州。丁母
及父忧，服除，起知桂阳监，五月而境内称治。入对，除
知达州，召为度支郎中，迁军器监，寻改大理少卿。明
于治狱，狱为之空。拜刑部侍郎，会金人渝盟，特迁户”
部侍郎以专馈饷。陈康伯议遣李宝自四明控制海
道，众论纷纭，运直入赞决，金人果败走。孝宗受禅，运
请老，以敷文阁待制提举江州太平兴国宫，疾卒。